মহানগর ওয়েবডেস্ক: অনেক প্রতীক্ষার পর দিন কয়েক হল শহরে বর্ষার আবির্ভাব ঘটেছে৷ মাঝে মধ্যে কয়েক পশলা৷ ঝিরিঝিরি৷ শনিবাসরীয় দুপুরে ঝেঁপে এল বৃষ্টি৷ সকাল থেকে আকাশে মেঘ রোদের খেলা৷ চড়া রোদের অস্বস্তি ছিল না৷ বেলা গড়াতেই মুষলধারায় বৃষ্টি৷ ক্যালেন্ডার জানান দিচ্ছে অগাস্ট তড়তড়িয়ে এগিয়ে চলেছে৷ গরমের দাপটে নাজেহাল হয়েছেন শহরবাসী৷ অবশেষে স্বস্তি৷ হাওয়া অফিস জানিয়েছে, আগামী ৪৮ ঘণ্টা বর্ষার দাপট দেখা যাবে৷ এরমধ্যেই তা মলুম হতে চলেছে৷ এদিন বৃষ্টিতে গরমের দাপট কমেছে৷ জুলাই পেরিয়ে গেলেও গরম ভুগিয়েছে শহরবাসীকে৷ আবহাওয়া দফতর বলেছে, অক্টোবরের শেষ সপ্তাহ পর্যন্ত মাঝে মধ্যে বর্ষার দেখা মিলবে৷ ফলে আশঙ্কা পুজোয় বৃষ্টি ভোগাবে না তো!
হাপিত্যেশের পর বর্ষার বৃষ্টিতে প্রাণ জুরালো শহরের